open-index/open-wikipedia-markdown huggingface dataset:
চন্ডিবরপুর ইউনিয়ন

**চন্ডিবরপুর ইউনিয়ন** বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।

## অবস্থান ও আয়তন
চন্ডিবরপুর ইউনিয়ন নড়াইল জেলা শহর থেকে ১১.০০ কিঃ মিঃ পূর্বে, নড়াইল-যশোর সড়কের উত্তরে এবং চিত্রা নদীর দক্ষীণ তীরে অবস্থিত। এই ইউনিয়নটির  উত্তরে- নড়াইল সদর উপজেলার- হবখালি ইউনিয়ন ও লোহাগড়া উপজেলার- নলদী ইউনিয়ন, পূর্বে লোহাগড়া উপজেলার- নয়োগ্রাম ইউনিয়ন ও দক্ষিণ-পূর্বে- লোহাগড়া উপজেলার- কাশিপুর ইউনিয়ন। দক্ষিণে- আউড়িয়া ইউনিয়ন  দক্ষিণ-পশ্চিমে- নড়াইল পৌরসভা পশ্চিমে- শাহাবাদ ইউনিয়ন নড়াইল সদর উপজেলা নড়াইল অবস্থিত। এই ইউনিয়নের আয়তন ১৭.৩৯ বর্গ কি.মি.।

## প্রশাসনিক এলাকা
চন্ডিবরপুর ইউনিয়নটি তেইশটি গ্রামের সমান্বয়ে গঠিত; এগুলো হলোঃ রতডাঙ্গা, গন্ধর্ব্য খালী, ফুলবাড়ী, শংকরপুর, আমবাড়ীয়া, ধুড়িয়া, চালিতাতলা, কুরুলিয়া, চন্ডিবরপুর, রাজাপুর, বাধাল, জঙ্গল গ্রাম, নূর মোহাম্মদ নগর, পাইকমারী, গোয়াল বাথান, সিবানন্দপুর, নাওরা, চাকুলিয়া, নিধিখোলা, ফেদী (আলীগঞ্জ), বাজে সিবানন্দপুর, বাগশ্রীরামপুর, ভুমুরদিয়া।

## ইতিহাস

## শিক্ষা
চন্ডিবরপুর ইউনিয়নে মোট শিক্ষার হারঃ ৫৫%

শিক্ষা প্রতিষ্ঠান রয়েছে-
* কলেজঃ০১ টি
* উচ্চ মাধ্যমিক বিদ্যালয়ঃ০৩ টি
* প্রাথমিক বিদ্যালয়ঃ১৫ টি
* মাদ্রাসাঃ০৪ টি

## অর্থনীতি

## উল্লেখযোগ্য ব্যক্তি
বীরশ্রেষ্ঠ নূর মোহাম্মদ শেখ

## বিবিধ

## বহিঃসংযোগ
* দাপ্তরিক ওয়েবসাইট।

বিষয়শ্রেণী:নড়াইল সদর উপজেলার ইউনিয়ন
মুলিয়া ইউনিয়ন

**মুলিয়া ইউনিয়ন** বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৪৬ খ্রিঃ স্থাপিত হয়।

## ভৌগোলিক অবস্থান ও আয়তন
মুলিয়া ইউনিয়ন জেলা সদর থেকে ৪.০০ কিঃ মিঃ পশ্চিমে এবং নড়াইল-শেখাহাটী সড়কের দক্ষিণে কাজলা নদীর তীরবর্তী মুলিয়াবাজারে অবস্থিত। মুলিয়া ইউনিয়নের উত্তরে শাহাবাদ ইউনিয়ন, পূর্বে নড়াইল পৌরসভা, দক্ষিণে কলোড়া ইউনিয়ন ও পশ্চিমে শেখহাটী ও তুলারামপুর ইউনিয়ন। এই ইউনিয়নের আয়তন ১১.৭৬বর্গ কিঃ মিঃ।

## প্রশাসনিক এলাকা
মুলিয়া ইউনিয়ন আঠারো টি গ্রামের সমান্বয় গঠিত; এগুলি হলঃ আখোদা, টেপারী, পানতিতা, মুলিয়া, শালিয়ারভিটা, বালিয়াডাঙ্গা, কোড়গ্রাম, ইচড়বাহা, দূর্বাজুড়ী, সিতারামপুর, হিজলডাঙ্গা, বনগ্রাম, ননীক্ষির, গোয়ালবাড়ী, বাঁশভিটা, সাতঘরিয়া, গোয়ালডাঙ্গা, বরেন্দার।

## শিক্ষা
মুলিয়া ইউনিয়নে শিক্ষার হার ৭৪%।
এখানে শিক্ষা প্রতিষ্ঠান রয়েছেঃ
* কলেজঃ ২টি,
* উচ্চ মাধ্যমিক বিদ্যালয়ঃ ২টি,
* প্রাথমিক বিদ্যালয়ঃ ৬টি।

## তথ্যসূত্র

## বহিঃসংযোগ
* মুলিয়া ইউনিয়ন  - জাতীয় তথ্য বাতায়ন

বিষয়শ্রেণী:নড়াইল সদর উপজেলার ইউনিয়ন
কোতয়ালী দরওয়াজা

**কোতওয়ালী দরজা** চাঁপাইনবাবগঞ্জ জেলার একটি প্রাচীন নিদর্শন। কোতওয়ালী দরজাকে গৌড় এর সিংহ দ্বার বলা হয়। প্রাচীন গৌড়ের উপনগরী হতে মূল রাজধানীতে অনুপ্রবেশের একটিমাত্র মূল ফটক ছিলো এটি। নগর পুলিশের ফারসি প্রতিশব্দ ‘কোতওয়াল’ এর অনুকরণে নামকরণ করা হয়েছে। এখানে নগরপুলিশ (কোতওয়াল) গৌড় নগরীর দক্ষিণ দেয়াল রক্ষা করার কাজে নিয়োজিত ছিলেন।

## অবস্থান
বালিয়াদীঘি ডানে রেখে সোজা উত্তর পশ্চিমে ভারত সীমানার মধ্যে অবস্থিত কোতওয়ালী দরজা। এটি সীমান্তের জিরো লাইন থেকে দেখা যায়।

## অবকাঠামো
থাম্ব|ডান|১৮৬০ সালে রেভেনশ এর তোলা কোতয়ালী দরজা এর আলোকচিত্র। এর খুবই কম পরিমান অংশই বর্তমানে অবশিষ্ট আছে।
প্রবেশপথের মধ্যবর্তী খিলানের উচ্চতা ৯.১৫ মিটার এবং প্রস্থ ৫.১০ মিটার। প্রবেশপথের পূর্ব ও পশ্চিমদিকের সচ্ছিদ্র প্রাচীর রয়েছে। এ ছিদ্রগুলি দিয়ে শত্রুর ওপর গুলি বা তীর ছোড়া হতো। এটির ৩০ ফুট উঁচু ও ১৬ ফুট ৯ ইঞ্চি প্রশস্ত একটি খিলান পথ ছিলো। কোতয়ালী দরজার মধ্যবর্তী রাস্তা ১৭ ফুট ও ৪ ইঞ্চি। বর্তমানে খিলান ভেঙ্গে পড়েছে। এটা সম্পূর্ণরূপে গৌড়িয়া ইটের তৈরি।

## স্থাপত্য রীতি
থাম্ব|ডান|১৮০৮ সালে শিল্পী জেমস মোফাট এর আঁকা কোতয়ালী দরজা এর চিত্র
নগর রক্ষা দুর্গের ফটকগুলোর স্থাপত্য রীতির চেয়ে এ ফটকটির স্থাপত্য রীতি অনেক পূর্বের। ভিতরে ও বাইরে প্রতিটি সম্মুখভাগে ৬ ফুট ব্যাস বিশিষ্ট দু’টি করে মোট চারটি অর্ধবৃত্তাকার বুরুজ রয়েছে। বুরুজগুলোর প্রতি পার্শ্বে অলংকৃত স্তম্ভের উপর স্থাপিত সুচালো খিলানযুক্ত গভীর কুলাঙ্গী রয়েছে। এ তোরণ অভ্যন্তরে সশস্ত্র পুহরীদের আবাস কক্ষগুলি বিভিন্ন প্রকার নকশাযুক্ত কারুকাজ ও পোড়া মাটির অলংকরণে সুসজ্জিত।

## স্থাপনার উদ্দেশ্য
এখানে কোন শিলালীপি না থাকায় কোতওয়ালী দরজা নির্মাণের উদ্দেশ্য সম্পর্কে বেশ কিছু মত প্রচলিত আছে। তবে এসব মতের সবগুলোই বেশ গ্রহণযোগ্য। নিম্নে ৩ টি আলাদা মত এবং উদ্দেশ্য দেওয়া হলো।

# জেনারেল ক্যানিং হ্যামের মতে এটি সুলতান আলাউদ্দীন খলজীর মৃত্যুর পর গৌড় লখনৌতিতে দিল্লীর আধিপত্য কায়েমের সময় নগর রক্ষা প্রাচীর অভ্যন্তরে এ বিশাকায় তোরণটি নির্মিত হয়। এ মত সমর্থন করলে তোরনটি সম্ভবত ১২২৯ খ্রিঃ ৬২৭ হিজরী সনের কিছু পর নির্মিত হয়েছিলো বলে মনে করা হয়।
# ডঃ দানির মতে বাংলার সুলতান নাসিরুদ্দিন মাহমুত শাহের আমলের প্রথমার্ধে পান্ডুয়া হতে গৌড়ে রাজধানী স্থানান্তর হওয়ার পর রাজধানীর নগর দ্বার হিসেবে এটি নির্মিত হয়।
# এম. আবিদ আলী খানের মতে ফটকটি গৌড়ের প্রাপ্ত সর্ব প্রাচীন মুসলিম লিপির তারিখের ১২৩৪ খ্রিঃ সুলতান ইলতাতমিশ ও মুহাম্মদ আলাউদ্দীন খলজীর মৃত্যুর (১৩১৫ খ্রিঃ) মধ্যবর্তী কোন সময়কার।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* পাণ্ডুয়া, মালদা
* কর্ণসুবর্ণ
* গুপ্ত সাম্রাজ্য
* বিহার

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:চাঁপাইনবাবগঞ্জ জেলার দর্শনীয় স্থান
বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা
বিষয়শ্রেণী:ভারতের ইতিহাস
বাঁশগ্রাম ইউনিয়ন

**বাঁশগ্রাম ইউনিয়ন** বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৭৬ খ্রিঃ স্থাপিত হয়।

## অবস্থান ও আয়তন
বাঁশগ্রাম ইউনিয়ন নড়াইল জেলা শহর থেকে ৮.০০ কিঃ মিঃ পূর্বে অবস্থিত।। বাঁশগ্রাম  ইউনিয়নের উত্তরে আউড়িয়া ও লোহাগড়া উপজেলার কাশিপুর ইউনিয়ন, পূর্বে লোহাগড়া উপজেলার লক্ষীপাশা ও দিঘলিয়া ইউনিয়ন, দক্ষিণে কালিয়া উপজেলার চাঁচুড়ি ইউনিয়ন, পশ্চিমে ভদ্রবিলা ইউনিয়ন অবস্থিত। এই ইউনিয়নের আয়তন ১৮.৮০ বর্গ কি.মি.।

## প্রশাসনিক এলাকা
বাঁশগ্রাম ইউনিয়নটি ২২টি গ্রামের সমান্বয় গঠিত; এগুলো হলঃ বল্লারটোপ, বেদভিটা, বাঁশগ্রাম, চাঁদপুর, বগুড়া, বালিয়াডাঙ্গা, দারিয়াপুর, দৌলতপুর, ডুমদি, গোপালপুর, আগ্রাহাটি, হোগলাডাঙ্গা, যদুনাথপুর, কুলাইগাছি, কামালপ্রতাপ, শালিখা, কর্মচন্দ্রপুর, কুমাডাঙ্গা, চরশালিখা, শুম্ভুডাঙ্গা, টাবরা, জন নন্দখোল।

## ইতিহাস

## শিক্ষা
বাঁশগ্রাম ইউনিয়নে রয়েছেঃ
* কলেজঃ ২টি,
* উচ্চ মাধ্যমিক বিদ্যালয়ঃ ৪টি,
* প্রাথমিক বিদ্যালয়ঃ ৮টি ও
* মাদ্রাসাঃ ১টি।

## অর্থনীতি

## উল্লেখযোগ্য ব্যক্তি

## বিবিধ

## তথ্যসূত্র

## বহিঃসংযোগ
* বাঁশগ্রাম ইউনিয়ন  - জাতীয় তথ্য বাতায়ন।

বিষয়শ্রেণী:নড়াইল সদর উপজেলার ইউনিয়ন
হবখালি ইউনিয়ন

**হবখালি ইউনিয়ন** বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯৩২ খ্রিঃ স্থাপিত হয়। আয়তন ২৭ কিমি। 

## অবস্থান ও আয়তন
হবখালি ইউনিয়ন নড়াইল জেলা শহর থেকে  ১০.০০ কিঃ মিঃ উত্তরে অবস্থিত। হবখালি ইউনিয়নের উত্তর-পশ্চিমে- গঙ্গারামপুর ইউনিয়ন, শালিখা উপজেলা, মাগুরা জেলা। পূর্বে নলদী ইউনিয়ন লোহাগড়া উপজেলা এবং দক্ষিণে- শাহাবাদ ইউনিয়ন দক্ষিণ-পূর্বে- চন্ডিবরপুর ইউনিয়ন পশ্চিমে- মাইজপাড়া ইউনিয়ন, নড়াইল সদর উপজেলা, নড়াইল জেলা। এই ইউনিয়নের আয়তন ২৭ বর্গ কি.মি.।

## প্রশাসনিক এলাকা
হবখালি ইউনিয়নটি বিশটি গ্রামের সমন্বয়ে গঠিত। এগুলো হলোঃ কোমখালী, বৈখালী, ডাঙ্গা সিঙ্গিয়া, সিঙ্গিয়া চরপাড়া, সিঙ্গিয়া ব্যবসায়ীপাড়া, সিঙ্গিয়া বসুপাড়া, বাজার সিঙ্গিয়া, হাড়িগড়া, বিল ডুমুরতলা, জয়দেব পুর, নয়াবাড়ী, বাগডাঙ্গা, হবখালী, ভান্ডারীপাড়া, সুবুদ্ধীডাঙ্গা, ইলিন্দী, হৈধর খোলা, ফলিয়া, কাগজী পাড়া,সাধুখালী

## ইতিহাস

## শিক্ষা
হবখালি ইউনিয়নে মোট শিক্ষার হার ৫৮%।
 
শিক্ষা প্রতিষ্ঠান রয়েছে-
* কলেজঃ০১টি
* উচ্চ মাধ্যমিক বিদ্যালয়ঃ০2 টি
* প্রাথমিক বিদ্যালয়ঃ০৯ টি
* মাদ্রাসাঃ০১ টি

## অর্থনীতি
হবখালি ইউনিয়নের অধিকঅংশ মানুষ কৃষি সাথে সম্পৃক্ত। তাদের জীবিকার প্রধান উৎস ফসল উৎপাদন এবং এ ছাড়া মাছ শিকার করে অনেকে জীবিকা নির্বাহ করেন

## উল্লেখযোগ্য ব্যক্তি

## বিবিধ

## তথ্যসূত্র

## বহিঃসংযোগ
* দাপ্তরিক ওয়েবসাইট ।

বিষয়শ্রেণী:নড়াইল সদর উপজেলার ইউনিয়ন
স্বাভাবিক ভাষা প্রক্রিয়াজাতকরণ

**স্বাভাবিক ভাষা প্রক্রিয়াজাতকরণ** (, অথবা, সংক্ষেপে** NLP**) হচ্ছে কম্পিউটার বিজ্ঞান, কৃত্রিম বুদ্ধিমত্তা এবং পরিগণনামূলক ভাষাবিজ্ঞানের একটি আন্তঃশাস্ত্রীয় ক্ষেত্র, যা কম্পিউটার এবং মানুষের মুখের স্বাভাবিক ভাষার মধ্যকার যোগসূত্রের সাথে সম্পর্কিতI এক্ষেত্রে, স্বাভাবিক ভাষা প্রক্রিয়াজাতকরণ মানব-কম্পিউটার মিথস্ক্রিয়ার সাথে সম্পর্কিত একটি ক্ষেত্র। স্বাভাবিক ভাষা প্রক্রিয়াজাতকরণের সাথে অনেক চ্যালেঞ্জ জড়িত রয়েছে, যেমন: স্বাভাবিক ভাষা উপলব্ধি, মানুষ বা স্বাভাবিক ভাষার যোগান থেকে কম্পিউটার তার অর্থ বের করা; এবং অন্যান্য আরো অনেক চ্যালেঞ্জ যা স্বাভাবিক ভাষা উৎপাদন-এর সাথে জড়িতI
[thumb|213x213px|একটি ওয়েব পৃষ্ঠার [গ্রাহক সেবা প্রদানকারি স্বয়ংক্রিয় অনলাইন সহকারী, যেখানে স্বাভাবিক ভাষা প্রক্রিয়াজাতকরণ একটি প্রধান উপাদান হিসেবে ব্যবহার করা হয়েছেI]]

## ইতিহাস
স্বাভাবিক ভাষা প্রক্রিয়াজাতকরণ সাধারণত শুরু হয় ১৯৫০ সালে, যদিও আরও আগে থেকে এর উপরে গবেষণাকর্মের উদাহরণ পাওয়া যাবে। ১৯৫০ সালে ইংরেজ কম্পিউটার বিজ্ঞানী ও গণিতবিদ অ্যালান টুরিং *[[কম্পিউটিং মেশিনারি অ্যান্ড ইনটেলিজেন্স]]* নামক একটি নিবন্ধ প্রকাশ করেন, যাকে বুদ্ধিমত্তার একটি নির্ণায়ক হিসাবে  প্রস্তাবিত টুরিং পরীক্ষা বলা হয়।

## যন্ত্র প্রশিক্ষণের ব্যবহার
আধুনিক স্বাভাবিক ভাষা প্রক্রিয়াজাতকরণ কলনবিধি যন্ত্র শিক্ষণ-এর উপর ভিত্তি করে করা হয়, বিশেষ করে পরিসংখ্যান যন্ত্র প্রশিক্ষণ। ভাষা প্রক্রিয়াজাতকরণের পূর্বের প্রচেষ্টা থেকে যন্ত্র প্রশিক্ষণের কাজ পুরোপুরি ভিন্নI পূর্বে ভাষা প্রক্রিয়াজাতকরণ বাস্তবায়নের কাজগুলো সাধারণত সরাসরি হাতে বড় বড় নিয়ম লিখে করা হতI যন্ত্র প্রশিক্ষণের উদাহরণ সাধারণ শিক্ষনীয় কলনবিধির পরিবর্তে ব্যবহার করার জন্য প্রায়ই (যদিও সবসময় না) পরিসংখ্যানগত অনুমান-এর&nbsp;উপর নিহিত&nbsp;— এসব নিয়মকানুন বাস্তব বিশ্বের উদাহরণের বড় বড় লিখনি  থেকে স্বয়ংক্রিয়ভাবে বিশ্লেষণের মাধ্যমে শিখেI *লিখনি* হচ্ছে একটি নথির সেট (অথবা কখনও কখনও, পৃথক বাক্য) যা শিখতে হাতের-পাদটীকার সাথে সঠিক মান নির্ধারণ করা হয়I

## আরও দেখুন

## তথ্যসূত্র

বিষয়শ্রেণী:স্বাভাবিক ভাষা প্রক্রিয়াজাতকরণ
বিষয়শ্রেণী:পরিগণনামূলক ভাষাবিজ্ঞান
বিষয়শ্রেণী:কণ্ঠ শনাক্তকরণ
বিষয়শ্রেণী:গবেষণার পরিগণনামূলক ক্ষেত্র
জেক অ্যান্ড দ্য নেভারল্যান্ড পাইরেটস

***জেক অ্যান্ড দ্য নেভারল্যান্ড পাইরেটস***  যুক্তরাষ্ট্রে জনপ্রিয় টিভি ধারাবাহিক এটি প্রথমে ডিজনি চ্যানেলে সম্প্রচার কারা হয়। এই ধারাবাহিক শিশুদের মধ্য খুবই জনপ্রিয়। বর্তমানে এটির ৪র্থ মৌসুম চলছে যার প্রিমিয়ার হয় ১৪ সেপ্টেম্বর, ২০১৫।
## কাহিনী
***জেক অ্যান্ড দ্য নেভারল্যান্ড পাইরেটস*** জেককে কেন্দ্র করে শুরু হয়েছিলো। জ্যাক ও তার বন্ধুরা নেভার ল্যাণ্ডে নতুন কোন জিনিস আবিষ্কার করে ক্যাপ্টেন হুক সেগুলো চুরি করত তারপর জ্যাক এবং তার সাথীরা ক্যাপ্টেন হুকের কাছ থেকে ওসব জিনিস ছিনিয়ে আনত।
## তথ্যসূত্র

বিষয়শ্রেণী:টেলিভিশন অনুষ্ঠান
বিষয়শ্রেণী:টেলিভিশন ধারাবাহিক
বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
লাভ এক্সপ্রেস

**লাভ এক্সপ্রেস** হল ভারত এর একটি বাংলা ভাষার চলচ্চিত্র।চলচ্চিত্রটি ৯ সেপ্টেম্বর ২০১৬ সালে মুক্তি পাবে।এই চলচ্চিত্রের পরিচালক হলেন রাজীব কুমার।চলচ্চিত্রটিতে শ্রেষ্ঠাংশে অভিনয় করেছেন দেব,নুসরাত জাহান।জিৎ গাঙ্গুলি চলচ্চিত্রটির গান গুলিতে সুর দিয়েছেন।

## শেষ্ঠাংশে
* দেব
* নুসরাত জাহান
## শুভমুক্তি
চলচ্চিত্রটি ৯ ই সেপ্টেম্বর ২০১৬ সালে মুক্তি হয়।এটি মোট ১৭২ টি প্রেক্ষাগৃহে মুক্তি পায়।পরে এই সংখ্যা বেড়ে হয় ১৮০ ।চলচ্চিত্রটি দ্বিতীয় সপ্তাহে ১৫৮ টি প্রেক্ষাগৃহে চলছে।
## আয়
চলচ্চিত্রটি প্রথম দিনেই ₹৫৫ থেকে ₹৬০ লক্ষ টাকা আয় করেছে।দুই দিনে চলচ্চিত্রের মোট আয় ₹ ১ কোটির বেশি হয়।প্রথম সপ্তাহে মোট আয় হয়েছে ₹৩.২৫ কোটি টাকা।
## সঙ্গীত

## তথ্যসূত্র

বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:রাজীব কুমার বিশ্বাস পরিচালিত চলচ্চিত্র
বিষয়শ্রেণী:ভারতীয় পথ চলচ্চিত্র‎
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
মুণ্ডেশ্বরী নদী

**মুণ্ডেশ্বরী নদী** হল পশ্চিমবঙ্গ-এর একটি নদী। এই নদীটি হল দামোদর নদ এর প্রধান শাখা নদী। বর্ষার মরশুমে দুর্গাপুর ব্যারেজ থেকে জল ছাড়া হলে ২,০০০ কিউসেক মিটার/সেকেন্ড বা ৭০,০০০ কিউবিক ফুট/সেকেণ্ড পর্যন্ত জলের প্রবাহ এই নদী নিরাপদে বইতে পারে। কিন্তু এর থেকেও বেশি জল এই নদীতে প্রবেশ করলে দু'কূল ছাপিয়ে গিয়ে বন্যা পরিস্থিতির সৃষ্টি হয়। বিশেষ করে হাওড়া, পূর্ব মেদিনীপুর ও হুগলি জেলার বহু অংশ এর ফলে বন্যাকবলিত হয়ে পড়ে।

## ইতিহাস
১৯১৪ সালের আগে নদী একটি ছোট নদী ছিল। কিন্তু ১৯১৪ সালে দামোদর নদ এর বন্যায় দামোদর নদ তার মূল প্রবাহ খাত ছেড়ে রায়না ব্লকের শ্রীরামপুর গ্রামে মুণ্ডেশ্বরী নদীর সঙ্গে যুক্ত হয়। ফলে দামোদর এইভাবে দ্বিধাবিভক্ত হয়ে তার একটি স্রোত মুণ্ডেশ্বরীর নদী খাতে প্রবাহিত হতে শুরু করলে এই নদী পূর্বের তুলনায় অপেক্ষাকৃত বড় নদীতে পরিণত হয়।
## প্রবাহ

## তথ্যসূত্র

## বহিঃসংযোগ
*  স্যাটেলাইট চিত্র

বিষয়শ্রেণী:ভারতের নদী
বিষয়শ্রেণী:পশ্চিমবঙ্গের নদী
দৈর্ঘ্য সংকোচন

চিরায়ত পদার্থবিদ্যার মতে বস্তুর সাপেক্ষে পর্যবেক্ষকের বেগ যাই হোক না কেন সকল পর্যবেক্ষকের নিকট বস্তুর দৈর্ঘ্য সমান বা অভিন্ন থাকে। কিন্তু আপেক্ষিকতা তত্ত্ব অনুসারে গতির সাথে বস্তুর দৈর্ঘ্যর পরিবর্তন ঘটে।

কোনো বস্তুকে যদি আলোর বেগে নিক্ষেপ/ভ্রমণ করানো হয় তাহলে বস্তুটির দৈর্ঘ্য হ্রাস পায়। এর রাশিমালা, L=\ {L_{0}}{\sqrt{1-\frac{v^2}{c^2}}} 

যেখানে,

L= বস্তুটির গতিশীল দৈর্ঘ্য।

L_{0}= বস্তুটির নিশ্চল দৈর্ঘ্য। 

v= বস্তুর বেগ।

c= আলোর বেগ (3x10^8 m/s)

## সংজ্ঞা
কোন পর্যবেক্ষকের সাপেক্ষে গতিশীল বস্তুর দৈর্ঘ্য ঐ পর্যবেক্ষকের সাপেক্ষে নিশ্চল অবস্থায় ঐ একই বস্তুর দৈর্ঘ্যের চেয়ে ছোট হয়, এই প্রভাবকে **দৈর্ঘ্য সংকোচন** বলা হয়।

## ব্যাখ্যা

যদি পর্যবেক্ষকের সাপেক্ষে গতিশীল কোনো বস্তুর দৈর্ঘ্য হয় L এবং যদি ঐ পর্যবেক্ষকের সাপেক্ষে নিশ্চল অবস্থায় একই বস্তুর দৈর্ঘ্য হয় L_{0},তাহলে L সব সময় L_{0} এর চেয়ে ছোট হবে। 

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:বিশেষ আপেক্ষিকতা
বিষয়শ্রেণী:দৈর্ঘ্য
অর্ধায়ু

**অর্ধায়ু** বলতে বুঝায় কোন পদার্থের মোট পরমানুর অর্ধেক পরিমাণ ভেঙ্গে যাওয়ার সময়কালকে।
থাম্ব|অর্ধায়ু

## সংজ্ঞা
থাম্ব|ডান| ল্যাম্ব্ডা প্রতীক
যে সময়ে কোন তেজস্ক্রিয় পদার্থের মোট পরমাণুর ঠিক অর্ধেক পরিমাণ ভেঙ্গে যায় তাকে ঐ পদার্থের অর্ধায়ু বলে। অর্থাৎ, যে সময় কোন তেজস্ক্রিয় পদার্থের 'N' সংখ্যক অণু ভেঙ্গে N/2 সংখ্যক হয়, সেই সময় হলো অর্ধায়ু। অর্ধায়ুকে T**<sub>1⁄2</sub>** দিয়ে প্রকাশ করা হয়।

## মূল সূত্র
:T_{1/2} = \frac{\ln (2)}{\lambda} = \tau \ln(2)

## সূত্রের রূপান্তর

:\begin{align}
           N(T) &= N_0 \left(\frac{1}{2}\right)^{\frac{T}{T_{1/2}}} = N_0 2^{-T/T_{1/2}} \\
                &= N_0 e^{-T\ln(2)/T_{1/2}} \\
  T_{1/2} &= \frac{T}{\log_2(N_0/N(T))} = \frac{T}{\log_2(N_0) - \log_2(N(T))} \\
                &= \frac{1}{\log_{2^T}(N_0) - \log_{2^T}(N(T))} = \frac{T\ln(2)}{\ln(N_0) - \ln(N(T))}
\end{align} 

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:পদার্থবিজ্ঞানের মৌলিক ধারণা
বিষয়শ্রেণী:তেজস্ক্রিয়তা
বিষয়শ্রেণী:রাসায়নিক গতিবিদ্যা
ময়ূরাক্ষী নদী

**ময়ূরাক্ষী নদী** বা **ময়ূরাক্ষি নদী** হল ভারতের পূর্বাঞ্চলীয় রাজ্য ঝাড়খণ্ড ও পশ্চিমবঙ্গের মধ্য দিয়ে প্রবাহিত একটি গুরুত্বপূর্ণ নদী। নদীটি দামোদর নদ পরিকল্পনা ( D.V.C ) ব্যবস্থার অন্তর্গত। নদীটির মোট দৈর্ঘ্য ২৫০ কিলোমিটার।

## নামকরণ
*ময়ূরাক্ষী* শব্দের অর্থ হল ময়ূরের চোখ।

## উপনদী
এই নদীটির অনেক গুলি ছোট বড় উপনদী রয়েছে; যেগুলো এই নদীটির জলের প্রধান উৎস।
* বাঁদিকের উপনদী: ব্রাহ্মণী নদী;
* ডান দিকের উপনদী: বক্রেশ্বর নদ, দ্বারকা নদী , কোপাই নদী, কুশকর্নী নদী।

## প্রবাহ
ময়ূরাক্ষী নদী ঝাড়খণ্ডের ত্রিকুট পাহাড় থেকে উৎপত্তি লাভ করেছে। এর পর নদীটি পূর্ববাহিনী হয়ে ঝাড়খণ্ডের দেওঘর জেলা ও দুমকা জেলা অতিক্রম করে ঝাড়খণ্ড-পশ্চিমবঙ্গ সীমান্ত দিয়ে বীরভূম জেলায় প্রবেশ করেছে। শেষে নদীটি মুর্শিদাবাদ জেলার মধ্য দিয়ে প্রবাহিত হয়ে হুগলি নদীতে মিলিত হয়েছে। এর প্রবাহপথ জুড়ে বহু উপনদী রয়েছে। নদীটির মোট প্রবাহ পথ ২৫০ কিমি।
* প্রবাহ পথের শহর: দেওঘর, দুমকা, সিউড়ি, সাঁইথিয়া।

## বন্যা নিয়ন্ত্রণ
 
নদীটি অতীতে বহু ভয়ঙ্কর বন্যা ঘটিয়েছে। কিন্তু বন্যা নিয়ন্ত্রণের জন্য নদীটিতে দুটি বাঁধ দেওয়া হয়েছে। এই বাঁধ দুটি হল ম্যাসানজোড় বাঁধ ও তিলপাড়া ব্যারেজ। এই দুটি বাঁধ নির্মাণের পর নদীটির বন্যা নিয়ন্ত্রিত হয়েছে।,

## বাঁধ
ময়ূরাক্ষী নদী গতিপথের উপর দুটি বাঁধ বা ড্যাম লক্ষ্যণীয়। প্রথমটি হল ম্যাসানজোড় ড্যাম যেটি ঝাড়খণ্ডের দুমকা জেলায় দুমকা সিউড়ী রোডের পাশে অবস্থিত যেটি কানাড়া বাঁধ নামেও পরিচিত, আরেকটি হল সিউড়ী তিলপাড়া ড্যাম যেটি পশ্চিমবঙ্গের বীরভূমের সিউড়ী শহরের পাশে অবস্থিত । এই দুটি বাঁধই মূলত সেচ কার্যে ব্যবহৃত হয়। তবে ম্যাসানজোড় বাঁধ থেকে অল্প পরিমাণে জ্বলবিদ্যুৎও  উৎপন্ন হয়।

গতিপথ

## তথ্যসূত্র

বিষয়শ্রেণী:দেওঘর জেলার নদী
বিষয়শ্রেণী:দুমকা জেলার নদী
বিষয়শ্রেণী:বীরভূম জেলার নদী
বিষয়শ্রেণী:মুর্শিদাবাদ জেলার নদী
বিষয়শ্রেণী:ঝাড়খণ্ডের নদী
বিষয়শ্রেণী:পশ্চিমবঙ্গের নদী
নিউক্লাইড

**নিউক্লাইড** বলতে বুঝায় একই ধরনের নিউক্লীয় প্রজাতিভূক্ত নিউক্লিয়াসকে।

## সংজ্ঞা
দুটি নিউক্লিয়াসের প্রোটন সংখ্যা Z এবং নিউট্রন সংখ্যা N যদি অভিন্ন হয়, তাহলে তারা একই নিউক্লীয় প্রজাতির অন্তর্ভুক্ত হয়। এই ধরনের একই নিউক্লীয় প্রজাতিকেই বলা হয় *নিউক্লাইড*। একটি নিউক্লাইডকে তার রাসায়নিক সংকেত এবং রাসায়নিক সংকেত এর শির সংখ্যা (A=Z+N) দ্বারা শনাক্ত করা হয়।

## ইতিহাস
১৯৪৭ সালে বিজ্ঞানী ট্রুম্যান পি. কোমান প্রথম এই *নিউক্লাইড* শব্দটি ব্যবহার করেন।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:পরমাণু
বিষয়শ্রেণী:সমস্থানিক
বিষয়শ্রেণী:নিউক্লীয় পদার্থবিজ্ঞান
থমসন পরমাণু মডেল

thumb
প্লাম পুডিং মডেলটি পরমাণুর একটি অপ্রচলিত বৈজ্ঞানিক মডেল। ১৮৯৭ সালে ইলেকট্রন আবিষ্কারের পর ১৯০৪ সালে জে. জে. থমসন প্রথম এটি প্রস্তাব করেছিলেন এবং ১৯১১ সালে আর্নেস্ট রাদারফোর্ডের পারমাণবিক নিউক্লিয়াস আবিষ্কারের মাধ্যমে এটি অপ্রচলিত হয়ে যায়। এই মডেলটি তখনকার পরিচিত পরমাণুর দুটি বৈশিষ্ট্য ব্যাখ্যা করার চেষ্টা করেছিল: ইলেকট্রন আছে এবং পরমাণুর কোনও বৈদ্যুতিক চার্জ নেই। যুক্তিসঙ্গতভাবে ইলেকট্রনের ঋণাত্মক চার্জের ভারসাম্য বজায় রাখার জন্য সমান পরিমাণে ধনাত্মক চার্জ থাকা প্রয়োজন। যেহেতু থমসন এই ধনাত্মক চার্জের উৎস সম্পর্কে কোনও ধারণা রাখেননি, তাই তিনি আপাতদৃষ্টিতে প্রস্তাব করেছিলেন যে এটি পরমাণুর সর্বত্র রয়েছে এবং পরমাণুটি গোলাকার। উপলব্ধ প্রমাণ বা এর অভাবের সাথে খাপ খায় এমন গাণিতিকভাবে এটি সবচেয়ে সহজ অনুমান। এই ধরনের গোলকের ক্ষেত্রে, ঋণাত্মক চার্জযুক্ত ইলেকট্রনগুলি আয়তন জুড়ে কমবেশি সমানভাবে নিজেদের বিতরণ করবে, একই সাথে একে অপরকে বিকর্ষণ করবে এবং একই সাথে ধনাত্মক গোলকের কেন্দ্রের দিকে আকৃষ্ট হবে।

## ইতিহাস
১৮৯৮ সালে বিজ্ঞানী জে জে থমসন যে কিশমিশ পুডিং মডেল প্রস্তাব করেন তাতে তিনি বলেন যে, পুডিংয়ের ভিতরে কিশমিশ যেমন বিক্ষিপ্ত ভাবে ছড়িয়ে থাকে পরমাণুতে ঠিক তেমনি নিরবিচ্ছিন্ন ভাবে বন্টিত ধনাত্মক আধানের মধ্যে ইলেকট্রন ছড়িয়ে আছে। দেশজভাবে এ মডেলকে তরমুজ মডেল বলা যেতে পারে। তরমুজের রসালো অংশকে যদি ধনাত্মক আধান বিবেচনা করা হয় এবং তরমুজের বিচিকে যদি  ঋনাত্মক আধানযুক্ত ইলেকট্রন  মনে করা হয় তাহলে তরমুজের রসালো অংশের মধ্যে এর বীচিগুলো বিক্ষিপ্তভাবে ছড়িয়ে থাকাকে থমসন পরমাণু মডেলের সাথে তুলনা করা যেতে পারে। থমসন বলেছিলেন যে ইলেকট্রন গুলোর মধ্যে তড়িত মিথস্ক্রিয়ার দরুন এরা এক আ্যঙ্গস্ট্রম পর্যা্যের ব্যাসার্ধের কল্পিত গোলাকৃতি পরমাণুর ভিতর সুবিন্যস্ত থাকে।

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:বৈজ্ঞানিক তত্ত্ব
বিষয়শ্রেণী:পরমাণু
বিষয়শ্রেণী:পর্যায় সারণি
বিষয়শ্রেণী:পদার্থবিজ্ঞানের অপ্রচলিত তত্ত্ব
ভিক্টোরিয়া কামিনস্কায়া

**ভিক্টোরিয়া কামিনস্কায়া** (    , জন্ম ৭ অক্টোবর ১৯৯৫) একজন পর্তুগিজ সাঁতারু যিনি ২০১৬ গ্রীষ্মকালীন অলিম্পিকে মহিলাদের ২০০ এবং ৪০০ মিটার ব্যক্তিগত মেডলে ইভেন্টে প্রতিদ্বন্দ্বিতা করেছিলেন।  ৪ মে ২০১৮-এ ঘোষণা করা হয়েছিল যে একাধিক পর্তুগিজ রেকর্ডধারী বেনফিকার প্রতিনিধিত্ব করবেন। 

## তথ্যসূত্র

## বহিঃসংযোগ
* 

বিষয়শ্রেণী:২০১৬ গ্রীষ্মকালীন অলিম্পিকের সাঁতারু
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বিষয়শ্রেণী:পর্তুগালের অলিম্পিক সাঁতারু
থান্ডার ক্যাটস্

thumb|upright=1.5|থান্ডার ক্যাটস্ এর লোগো
**থান্ডার ক্যাটস্** হলো আমেরিকার একটি জনপ্রিয় টিভি সরিয়াল যেখানে ভিনদেশী মানুষেরা কছুটা বিড়ালের মতন দেখতে। সিরিয়ালটি লিখেছেন টবিন উল্ফ এবং পরিচালনায় টেড উল্ফ এবং জাপানের স্টুডিও স্পাসিফিক পরিচালানা করা হয়। এই অনুষ্ঠানটি প্রকৃত পক্ষে ১৯৮৫ সালে সম্প্রচার করা হতো। চিত্র গ্রহণ ১৯৮৫ থেকে ১৯৮৯ সাল পর্যন্ত চলছিল। চিত্রগহণ শেষে ছবিটির নাম দেয়া হয় থান্ডার ক্যাটস্।

## ইতিহাস
প্রকৃতপক্ষে থান্ডার ক্যাটস্ নাটক জাপানে সম্প্রচার শুরু হয় যখন আমেরিকায় পরিচালনা সম্প্রচার চলছিল। এই নাটক প্রকৃত পক্ষে সম্প্রচার করেছিল রাখিন-বাস পরিচালনায় বর্তমানের টেলি পিকচারস্। ১৯৮৯ সালে লরিমার টেলিপিকচারস্ এবং উইনার ব্রস তাদের সাহায্য করেছিলো।

## কাহিনী
থান্ডার ক্যাটস্ মূলত একটি ছোট্ট বালক লায়ানোকে কেন্দ্র করে শুরু হয়েছিল। তাদের গ্রহ কোন শুত্রুদের দ্বারা ধ্বংস হলে তাদের গুরুদেব চায়াকা তরয়ালের উত্তরসুরি হিসাবে তাকে তরোয়াল প্রদান করা হয়। সে তার বড় সত্রু মামরাকে পরাজিত করে তারা চিরদিনের মতন মুক্তি পায়।

## তথ্যসূত্র

বিষয়শ্রেণী:টেলিভিশন ধারাবাহিক
বিষয়শ্রেণী:ইংরেজি ভাষার টেলিভিশন অনুষ্ঠান
বিষয়শ্রেণী:টুনামি
লখিমপুর লোকসভা কেন্দ্র

**লখিমপুর লোকসভা কেন্দ্র** উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।

## বিধানসভা খণ্ডসমূহ
লখিমপুর লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:

## সংসদ সদস্যবৃন্দ

## নির্বাচনী ফলাফল
### সাধারণ নির্বাচন, ২০১৪

## তথ্য়সূত্র

বিষয়শ্রেণী:ধেমাজি জেলা
বিষয়শ্রেণী:লখিমপুর জেলা
বিষয়শ্রেণী:আসামের লোকসভা কেন্দ্র
নোনাডাঙা তথ্যপ্রযুক্তি পার্ক

**নোনাডাঙা তথ্যপ্রযুক্তি পার্ক** হলো ভারতের পশ্চিমবঙ্গ রাজ্যের পূর্ব কলকাতার একটি তথ্যপ্রযুক্তি বা আইটি পার্ক। এই আইটি পার্কের শিলান্যাস করেন প্রাক্তন মুখ্যমুন্ত্রী বুদ্ধদেব ভট্টাচার্য ২০১০ সালে। এটি পশ্চিমবঙ্গের চতুর্থ তথ্যপ্রযুক্তি পার্ক।

## পরিকাঠাম
এই তথ্যপ্রযুক্তি পার্কটি ১০ একর জমির উপর গড়ে উঠছে। এতে এখনো বিদ্যুৎ সংযোগ, সড়ক ব্যবস্থা, পানীয় জলের ব্যবস্থার পরিষেবা গড়ে তোলা সম্ভব হয়নি। ফলে এই তথ্যপ্রযুক্তি পার্কটি নির্মীয়মাণ পর্যায় রয়ে গেছে।

## তথ্যপ্রযুক্তি সংস্থা
* রোল্ট ইন্ডিয়া (৫ একর)
* এইচসিএল (৩.৫ একর)
* এইসএসবিসি (১.৫ একর)

## বিনিয়োগ
রোল্ট ইন্ডিয়া, এইচসিএল ও এইচএসবিসি নোনাডাঙা তথ্যপ্রযুক্তি পার্কে জমি নিয়েছে ব্যবসা চালুর জন্য। কিন্তু পরিকাঠামোোর অভাবে এখানে প্রায় ৫০০ কোটি টাকার বিনিয়োগ ও ১২ হাজার কর্ম সংস্থান আটকে আছে।

## তথ্যসূত্র

বিষয়শ্রেণী:পশ্চিমবঙ্গের তথ্যপ্রযুক্তি পার্ক
বিষয়শ্রেণী:ভারতের তথ্যপ্রযুক্তি পার্ক
নিকিতিন ধীর

**নিকিতিন ধীর** হলেন একজন ভারতীয় অভিনেতা যিনি হিন্দি এবং তেলুগু ভাষার চলচ্চিত্র এবং টেলিভিশন শোতে কাজ করে থাকেন। তিনি মুখ্য প্রতিদ্বন্দ্বী চরিত্র হিসেবে আসুতোষ গোয়ারিকারের ঐতিহাসিক নাটক *[[যোধা আকবর]]* দিয়ে চলচ্চিত্রে তার পদচারণা শুরু করেন, যেটি কিনা সেসময়ে ব্যবসায়িকভাবে সফলতা পায় এবং আলোচিত হয়। এরপর, তিনি আনিস বাজমি'র কমেডি ছবি *[[Ready (2011 film)|রেডি]]* (২০১১), আরবাজ খান-এর একশ্যানধর্মী ছবি *[[দাবাং ২]]* এবং রোহিত শেট্টি’র একশ্যানধর্মী কমেডি ছবি *[[চেন্নাই এক্সপ্রেস]]*সহ বলিউডের কতিপয় ব্যবসায়িকভাবে সফল ছবিতে দুর্বৃত্ত চরিত্রও ফুটিয়ে তোলেন। তিনি অভিনেতা পঙ্কজ ধীরের পুত্র।

## কর্মজীবন

২০০৮ সালে ধীর আশুতোষ গোয়ারিকরের ঐতিহাসিক ছবি *[[যোধা আকবর]]* দিয়ে চলচ্চিত্রে প্রথম পা রাখেন, যেখানে তিনি হৃত্বিক রোশন ও ঐশ্বরিয়া রাই বচ্চন-এর পাশাপাশি শরিফুদ্দিন হুসেন, আকবরের শ্যালকের ভূমিকায় সহ-অভিনয় শিল্পী হিসেবে অভিনয় করেন। ধীর চলচ্চিত্রে ইতিবাচক সমালোচনা ও প্রশংসা কুড়িয়েছেন, বক্স অফিসের সাফল্যের পাশাপাশি ধীর তাঁর ভূমিকার জন্য প্রশংসিত হয়েছেন। বলিউড হাঙ্গামার উল্লেখযোগ্য সমালোচক তরণ আদর্শ তাঁকে "চমৎকার" বলে উল্লেখ করেন। একই বছরে তিনি অপূর্বা লাখিয়ার অনুল্লেখ্য অ্যাকশন থ্রিলার *[[মিশন ইস্তাম্বুল| মিশন ইস্তাম্বুলে]]* বিবেক ওবেরয়, শ্রিয়া সরণ এবং জায়েদ খানের সাথে অভিনয় করেন। 
 
ধীর ২০১১ সালে আনীস বাজমি পরিচালিত কমেডি ছবি রেডিতে সহ-অভিনেতা হিসেবে সালমান খান ও অসিনকে সাথে নিয়ে হাজির হন। পরের বছর আবারও তিনি আরবাজ খানের অ্যাকশনধর্মী ছবি *[[দাবাং ২]]*-এ সালমান খান, সোনাক্ষী সিনহা এবং প্রকাশ রাজের পাশাপাশি একটি ভূমিকায় ছিলেন। ২০১৩ সালে তিনি রোহিত শেট্টির আরেকটি মারমুখী কমেডিধর্মী ছবিতে শাহরুখ খান ও দীপিকা পাড়ুকোন সঙ্গে চেন্নাই এক্সপ্রেসে প্রধান প্রতিদ্বন্দ্বী থাঙ্গাবালী হিসেবে বৈশিষ্ট্যমন্ডিত হন। একটি ভয়ংকর তামিল গাড়ল হিসাবে তার ভূমিকার জন্য, ধীর আরো পেশীধর হতে এবং তামিল ভাষা ভালোভাবে আয়ত্ত করতে উচ্চারণভঙ্গির উপর কাজ করেন। শারীরিক গড়িমার জন্য তিনি উষ্ণ সংবর্ধনা পান। মোহর বসু লক্ষ্য করেন ধীর "শক্তসমর্থ" যদিও "ভূমিকা সঞ্চালনের জায়গা তাঁর জন্য যথেষ্ট ছিল না"।

## চলচ্চিত্রের তালিকা

### ছবিসমূহ

### টেলিভিশন
* ২০১১ সাল: *[[Dwarkadheesh – Bhagwaan Shree Krishn|দোয়ার্কাদেশ – ভগবান শ্রী কৃষ্ণ]]* – রাজা কল্যাবন চরিত্রে।
* ২০১৪ সাল: *[[Fear Factor: Khatron Ke Khiladi|ফিয়ার ফেক্টরঃ ক্ষাত্রো কে খিলাড়ি]]* – আপন ভূমিকায়।
* ২০১৬ সাল – বর্তমান: *[[Naagarjuna – Ek Yoddha|নাগার্জুনা–এক যোদ্ধা]]* – আস্তিকা চরিত্রে।

## ব্যক্তিগত জীবন
নিকিতিন ৩রা সেপ্টেম্বর ২০১৪ সালে ক্রাতিকা ধীরকে বিয়ে করেন।

## তথ্যসূত্র

## বহিঃসংযোগ

* 
* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২১শ শতাব্দীর অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:১৯৮০-এ জন্ম
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
ইয়ানি মার্কুয়েজ

**ইয়ানি মার্কুয়েজ** (; জন্ম: ৭ জানুয়ারি ১৯৮৪) হলেন আফোগাদোস দা ইঞ্জাজেইরা পারনাম্বোকো এলাকায় জন্মগ্রহণকারী বিশিষ্ট ব্রাজিলীয় প্রমিলা ক্রীড়াবিদ। আধুনিক পেন্টাথলন বিষয়ে তার সবিশেষ দক্ষতা রয়েছে।

রিও দি জানেইরোতে অনুষ্ঠিত ২০০৬ সালের দক্ষিণ আমেরিকান চ্যাম্পিয়নশীপে স্বর্ণপদক জয় করেন। একই স্থানে ২০০৭ সালে প্যান আমেরিকান গেমসেও একই শিরোপা পান। এরফলে তিনি জাতীয়ভাবে পরিচিতি লাভ করেন। এছাড়াও, ব্রাজিলের সাধারণ জনসাধারণের কাছে এ ক্রীড়ার উপযোগীতা তুলে ধরার ক্ষেত্রে সক্ষমতা দেখান।

২০১০ সালে এ স্তরের ক্রীড়ায় ব্রাজিলীয় ক্রীড়াবিদদের মধ্যে তার অবস্থান ছিল শীর্ষস্থানীয়। এছাড়াও, ২০১১ সালে বৈশ্বিকভাবে তিনি তৃতীয় স্থানে অবস্থান করেছিলেন। পরের বছর ২০১২ সালের গ্রীষ্মকালীন অলিম্পিকে রৌপ্যপদক জয় করেন। বর্তমানে তিনি ২য় স্থানে রয়েছেন। ২০১২ সালের অলিম্পিক বিজয়ী লিথুয়ানিয়ার লরা আসাদুস্কাইতই কেবল তার তুলনায় শীর্ষস্থানে রয়েছেন।

৩১ জুলাই, ২০১৬ তারিখে ঘোষিত ব্রাজিল দলের অলিম্পিক পতাকা বাহক হিসেবে তাকে মনোনীত করা হয়।

## আরও দেখুন
* আধুনিক পেন্টাথলন
* ২০১৬ গ্রীষ্মকালীন অলিম্পিকে ব্রাজিল
* ২০১৬ গ্রীষ্মকালীন অলিম্পিকে অংশগ্রহণকারী দেশসমূহের কুচকাওয়াজ

## তথ্যসূত্র

* 2011 Military Games results (archived)
* 2015 Military Games results

বিষয়শ্রেণী:ব্রাজিলীয় নারী ক্রীড়াবিদ
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় আধুনিক পেন্টাথলনবিদ
বিষয়শ্রেণী:ব্রাজিলের অলিম্পিক আধুনিক পেন্টাথলনবিদ
বিষয়শ্রেণী:ব্রাজিলের অলিম্পিক ব্রোঞ্জপদক বিজয়ী
বিষয়শ্রেণী:২০০৭ প্যান আমেরিকান গেমসে আধুনিক পেন্টাথলনবিদ
বিষয়শ্রেণী:২০১১ প্যান আমেরিকান গেমসে আধুনিক পেন্টাথলনবিদ
বিষয়শ্রেণী:২০০৮ গ্রীষ্মকালীন অলিম্পিকে আধুনিক পেন্টাথলনবিদ
বিষয়শ্রেণী:২০১২ গ্রীষ্মকালীন অলিম্পিকে আধুনিক পেন্টাথলনবিদ
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:আধুনিক পেন্টাথলনে অলিম্পিক পদক বিজয়ী
বিষয়শ্রেণী:বিশ্ব আধুনিক পেন্টাথলন চ্যাম্পিয়নশীপের পদক বিজয়ী
বিষয়শ্রেণী:মহিলা আধুনিক পেন্টাথলনবিদ
বিষয়শ্রেণী:প্যান আমেরিকান গেমসে ব্রাজিলের স্বর্ণপদক বিজয়ী
বিষয়শ্রেণী:প্যান আমেরিকান গেমসে ব্রাজিলের রৌপ্যপদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী ব্রাজিলীয়
বিষয়শ্রেণী:২১শ শতাব্দীর ব্রাজিলীয় নারী ক্রীড়াবিদ
সোপিতা তানাসান

**সোপিতা তানাসান** (; জন্মঃ ২৩ ডিসেম্বর ১৯৯৪) হলেন একজন থাই ভার উত্তোলনকারী খেলোয়াড়। তিনি ২০১৩ সালে বিশ্ব ভারোত্তোলন প্রতিযোগিতায় মেয়েদের ৬৩ কেজিতে ব্রঞ্জ মেডেল জেতেন। ২০১৬ রিও অলিম্পিকে তিনি ৪৮ কেজি বিভাগে স্বর্ণপদক জয় করেছেন।

## খেলাধুলা

### অলিম্পিকস

### বিশ্ব ভারোত্তোলন প্রতিযোগিতা

### Summer Universiade

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:থাই ভারোত্তোলক
বিষয়শ্রেণী:নারী ভারোত্তোলক
বিষয়শ্রেণী:থাই মহিলা ক্রীড়াবিদ
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের ভারোত্তোলক
বিষয়শ্রেণী:থাইল্যান্ডের অলিম্পিক ভারোত্তোলক
বিষয়শ্রেণী:থাইল্যান্ডের অলিম্পিক স্বর্ণ পদক বিজয়ী
বিষয়শ্রেণী:২০১৪ এশিয়ান গেমসে ভারোত্তোলক
বিষয়শ্রেণী:ভারোত্তোলনে অলিম্পিক পদক বিজয়ী
বিষয়শ্রেণী:বিশ্ব ভারোত্তোলন চ্যাম্পিয়নশিপে পদক বিজয়ী
বিষয়শ্রেণী:এসইএ গেমস রৌপ্যপদক বিজয়ী থাই
বিষয়শ্রেণী:বিশ্ব ভারোত্তোলন চ্যাম্পিয়নশিপের পদক বিজয়ী
বিষয়শ্রেণী:এশিয়ান গেমসে থাইল্যান্ডের প্রতিযোগী
বিষয়শ্রেণী:২১শ শতাব্দীর থাই নারী
বিষয়শ্রেণী:এসইএ গেমস স্বর্ণপদক বিজয়ী থাই
বিষয়শ্রেণী:২০২৩ এসইএ গেমসের প্রতিযোগী
বিষয়শ্রেণী:২০২১ এসইএ গেমসের প্রতিযোগী
শ্রদ্ধা দাস

**শ্রদ্ধা দাস** একজন ভারতীয় চলচ্চিত্র অভিনেত্রী যিনি তেলুগু, হিন্দি, মালায়ালম, কন্নড এবং বাংলা চলচ্চিত্রে অভিনয় করেছেন।

## প্রাথমিক জীবন
শ্রদ্ধা দাস বাঙ্গালি পিতা-মাতার ঘরে মুম্বাই, মহারাষ্ট্র-এ জন্মগ্রহণ করেন। তার বাবা পুরুলিয়ার একজন ব্যবসায়ী, তার মা একজন গৃহিণী। তিনি মুম্বাইতে তার পড়াশোনা সম্পন্ন করেন। শ্রদ্ধা জার্নালিজম বিষয়ে মুম্বাই বিশ্ববিদ্যালয় থেকে গণযোগাযোগ বিষয়ে ডিগ্রি অর্জন করেন। তিনি পড়াশোনা করার সময়েই থিয়েটার এর সাথে যুক্ত ছিলেন।

## কর্ম জীবন
শ্রদ্ধা দাস ২০০৮ সালে তার প্রথম তেলুগু চলচ্চিত্র অভিষেক ঘটান।

## চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় বৌদ্ধ
বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:১৯৮৭-এ জন্ম
সৈয়দ অহিদুজ্জামান ডায়মন্ড

**সৈয়দ অহিদুজ্জামান ডায়মন্ড** একজন বাংলাদেশী নাট্য ও চলচ্চিত্র পরিচালক। বাংলাদেশের চাঁপাইনবাবগঞ্জ জেলার সদর উপজেলায় জন্ম। একজন মননশীল চলচ্চিত্রকার।  তিনি নাট্য নির্দেশনার মাধ্যমে আত্মপ্রকাশ করেন। পরবর্তীতে তিনি চলচ্চিত্র নির্মাণ করেন। তার পরিচালিত প্রথম চলচ্চিত্র *[[নাচোলের রানী]]* (২০০৬)। তার পরিচালিত অন্যান্য চলচ্চিত্র হল *[[গঙ্গাযাত্রা]]* (২০০৯), *[[অন্তর্ধান (২০১৩-এর চলচ্চিত্র)|অন্তর্ধান]]* (২০১৩), ও *বাষ্পস্নান* (২০১৬)। *গঙ্গাযাত্রা* চলচ্চিত্র পরিচালনায় অবদানস্বরূপ তিনি ২০১১ সালে শ্রেষ্ঠ পরিচালক হিসেবে বাংলাদেশ সরকার  কর্তৃক প্রদত্ত জাতীয় চলচ্চিত্র পুরস্কার অর্জন করেন।

## কর্মজীবন
সৈয়দ অহিদুজ্জামান ডায়মন্ড নাট্য পরিচালনার মাধ্যমে তার কর্মজীবন শুরু করেন। পরবর্তীতে তিনি চলচ্চিত্র পরিচালনা করেন। তার পরিচালিত প্রথম চলচ্চিত্র নাচোলের রানী (২০০৬)। ১৯৫০ সালের নাচোল কৃষক সাঁওতাল বিদ্রোহের পটভুমিতে চলচ্চিত্রটি নির্মিত হয়। ২০০৯ সালে মুক্তি পায় তার দ্বিতীয় চলচ্চিত্র গঙ্গাযাত্রা। এতে অভিনয় করেন ফেরদৌস আহমেদ, পপি, শিমলা, সৈয়দা ওয়াহিদা সাবরিনা। ২০১০ সালে তিনি নাচোলের রানী ও গঙ্গাযাত্রা চলচ্চিত্র পরিচালনার জন্য কলকাতার 'অতন্দ্র সাংস্কৃতিক সংসদ' কর্তৃক প্রদত্ত *অতন্দ্র পদক* লাভ করেন। গঙ্গাযাত্রা চলচ্চিত্রটি পরিচালনার মাধ্যমে তিনি ২০১১ সালে প্রদত্ত জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ কাহিনীকারের পুরস্কার অর্জন করেন। এছাড়া চলচ্চিত্রটি ২০১৪ সালে প্রদত্ত বাচসাস পুরস্কার-এ আটটি বিভাগে পুরস্কার লাভ করে। ২০১৩ সালে জলবায়ু পরিবর্তনের ফলে পদ্মাপাড়ের জেলেদের জীবন-জীবিকার বিপর্যয়ের গল্প নিয়ে নির্মাণ করেন অন্তর্ধান। এতে প্রধান চরিত্রে অভিনয় করেছেন ফেরদৌস আহমেদ, নিপুণ, সৈয়দা ওয়াহিদা সাবরীনা। চলচ্চিত্রটি একটি বিভাগে জাতীয় চলচ্চিত্র পুরস্কার লাভ করে। ২০১৬ সালে তিনি নির্মাণ করছেন *বাষ্পস্নান*। এতে অভিনয় করছেন কলকাতার অভিনেতা সমদর্শী দত্ত ও বাংলাদেশী অভিনেত্রী আইরিন সুলতানা।
### ভাসানীর জীবনীভিত্তিক চলচ্চিত্র
*ভাসানী* একটি আসন্ন বাংলাদেশী ঐতিহাসিক বায়োপিক ফিল্ম যা পরিচালনা করবেন সৈয়দ অহিদুজ্জামান ডায়মন্ড, আব্দুল হামিদ খান ভাসানী এর জীবনের উপর ভিত্তি করে। ২০২৫ সালের মাঝামাঝি থেকে এর শুটিং শুরু হবে বলে আশা করা হচ্ছে। এটি ১৩ বছর বয়স থেকে মৃত্যু পর্যন্ত ভাসানীকে চিত্রিত করবে, তিনজন ভিন্ন অভিনেতা চরিত্রটির তিনটি ভিন্ন বয়সের সময়কে চিত্রিত করবে।

## চলচ্চিত্রের তালিকা

## পুরস্কার
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

**অতন্দ্র পদক**
* ২০১০: চলচ্চিত্র পরিচালক - নাচোলের রানী ও গঙ্গাযাত্রা

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নাট্য পরিচালক
বিষয়শ্রেণী:২১শ-শতাব্দীর বাংলাদেশী চলচ্চিত্র পরিচালক
বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী চলচ্চিত্র পরিচালক
২০১৬ গ্রীষ্মকালীন অলিম্পিকে পদক বিজয়ীদের তালিকা

**গ্রীষ্মকালীন অলিম্পিক ২০১৬** অনুষ্ঠিত হচ্ছে ব্রাজিলের রিও দি জেনেরিওতে। এই আয়োজনে বিভিন্ন ইভেন্টে পদক জয়ীদের তালিকাঃ

__NOTOC__

## তীরন্দাজি

## এথলেটিকস

## ব্যাডমিন্টন

## বাস্কেটবল

## বক্সিং

## ক্যানোইং

## সাইক্লিং

## ডাইভিং

## ইকুস্ট্রেইন

## ফেন্সিং

## ফিল্ড হকি

## ফুটবল

## গলফ

## জিমন্যাস্টিকস

## হ্যান্ডবল

## জুডো

## আধুনিক পেন্টাথলন

## রোয়িং

## রাগবি সেভেন্স

## সেইলিং

## শুটিং

## সাঁতার

## সিংক্রোনাইজড সাঁতার

## টেবিল টেনিস

## ট্রায়াথলন

## টেনিস

## ভলিবল

## ওয়াটার পোলো

## ভারত্তোলন

## রেসলিং

## বহিঃসংযোগ

*অফিশিয়াল ওয়েবসাইট
*পদক বিজয়ীগণ

বিষয়শ্রেণী:গ্রীষ্মকালীন অলিম্পিক পদক বিজয়ীদের তালিকা
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:ক্রীড়া সম্পর্কিত তালিকা
বিষয়শ্রেণী:২০১৬ গ্রীষ্মকালীন অলিম্পিক
তাইমুর সাফিন

**তাইমুর মারসেলেভিচ সাফিন** (; জন্মঃ ৪ আগস্ট ১৯৯২) একজন রাশিয়ান ফয়েল ফেন্সার। ২০১৪ ওয়ার্ল্ড চ্যাম্পিয়নশিপ এবং ২০১৬ রিও অলিম্পিকে তিনি ব্রোঞ্জ মেডেল অর্জন করেন।

## ক্যারিয়ার
সাফিন নয় বছর বয়সে ফেন্সিং খেলা শুরু করেন। দ্রুত মেধার স্বাক্ষর রেখে তিনি ২০০৯ সালে জুনিয়র রাশিয়ান টিমে জায়গা করে নেন। ২০১১ সালে কাজানে অনুষ্ঠিত ইউরোপীয় চ্যাম্পিয়নশীপে তিনি ব্যক্তিগতভাবে ব্রোঞ্জ মেডেল এবং দলীয় ভাবে রৌপ্য পদক জয় করেন। ২০১২ সালে মস্কোয় অনুষ্ঠিত উনিয়র ইউরোপিয়ান চ্যাম্পিয়নশীপে রৌপ্য পদক জয় করেন।

## তথ্যসূত্র

* Profile at the European Fencing Confederation
* Profile at the Russian Fencing Federation

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ পুরুষ অসিক্রীড়াবিদ
বিষয়শ্রেণী:রুশ ফয়েল অসিক্রীড়াবিদ
বিষয়শ্রেণী:তাসখন্দের ক্রীড়াব্যক্তিত্ব
বিষয়শ্রেণী:২০১৫ ইউরোপিয়ান গেমসে অসিক্রীড়াবিদ
বিষয়শ্রেণী:রাশিয়ার ইউরোপিয়ান গেমস প্রতিযোগী
বিষয়শ্রেণী:অসিচালনায় ইউরোপীয়ান গেমস পদক বিজয়ী
বিষয়শ্রেণী:ইউরোপিয়ান গেমস ব্রোঞ্জ পদক বিজয়ী
বিষয়শ্রেণী:অসিচালনায় অলিম্পিক পদক বিজয়ী
বিষয়শ্রেণী:রাশিয়ার অলিম্পিক ব্রোঞ্জ পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের অসিক্রীড়াবিদ
বিষয়শ্রেণী:রাশিয়ার অলিম্পিক অসিক্রীড়াবিদ
বিষয়শ্রেণী:অলিম্পিক স্বর্ণপদক বিজয়ী রুশ
বিষয়শ্রেণী:অলিম্পিক ব্রোঞ্জপদক বিজয়ী রুশ
বিষয়শ্রেণী:২০২০ গ্রীষ্মকালীন অলিম্পিকের অসিক্রীড়াবিদ
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২১শ শতাব্দীর রুশ পুরুষ ক্রীড়াবিদ
অনীক দত্ত

**অনিক দত্ত** একজন ভারতীয় বাঙালী চলচ্চিত্র পরিচালক। ২০১২ সালে ভূতের ভবিষ্যৎ চলচ্চিত্র পরিচালনার মধ্য দিয়ে তার পরিচালক জীবন শুরু হয়। এরপর তিনি শীর্ষেন্দু মুখোপাধ্যায়ের উপন্যাস আশ্চর্য প্রদীপ নিয়ে কাজ করেন। তার তৃতীয় পরিচালিত ছবি মেঘনাদবধ রহস্য। অনীক দত্ত ইউনাইটেড ব্যাঙ্ক অব ইন্ডিয়ার প্রতিষ্ঠাতা নরেন্দ্র চন্দ্র দত্তের পৌত্র।

## চলচ্চিত্র তালিকা

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:আদিনিবাস পূর্ববঙ্গে
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:ফিল্মফেয়ার পুরস্কার বাংলা বিজয়ী
দেওঘর

**দেওঘর** () ভারতের ঝাড়খণ্ড রাজ্যের পঞ্চম বৃহত্তম শহর। এটি সাঁওতাল পরগনা বিভাগ এর দেওঘর জেলার সদর শহর। এটি হিন্দু ধর্মের একটি পবিত্র স্থান। এখানে হিন্দু ধর্মের ১২ টি জ্যোতির্লিঙ্গের একটি (বৈদ্যনাথ মন্দির) অবস্থিত। শহরের পবিত্র মন্দিরসমূহ তীর্থযাত্রী ও পর্যটকদের কাছে শহরটিকে একটি গন্তব্য হিসাবে প্রতিষ্ঠিত করেছে। এছাড়াও, শহরের প্রত্নতাত্ত্বিক ও ঐতিহাসিক গুরত্ব রয়েছে।

## ভূগোল উপাত্ত
দেওঘর ২৪.৪৮° উত্তর ও ৮৬.৭° পূর্বে অবস্থিত। সমুদ্র সমতল থেকে শহরটি ২২৫ মিটার উচ্চতায় অবস্থিত। এই শহরের পাশ দিয়ে বয়ে গেছে ময়ূরাক্ষী নদী। নদীটি দেওঘর শহরের কাছে ত্রিকূট পাহাড় থেকে উৎপত্তিলাভ করেছে।

## জনসংখ্যা
২০১১ সালের ভারতের আদম শুমারি তথ্য অনুসারে দেওঘর শহরের জনসংখ্যা হল ২০৩১১৩ জন।এর মধ্যে ১৭.৬ শতাংশ জনসংখ্যা ৬ বছরের কম বয়স্ক।জনসংখ্যার বিচারে এটি ঝাড়খণ্ড রাজ্যের পঞ্চম বৃহত্ত শহর।

## পরিবহন
### সড়ক পরিবহন
দেওঘর শহরটি রাঁচি, পাটনা,আসানসোল, কলকাতা ও জমশেদপুর শহরের সঙ্গে সড়ক পথে সরাসরি যুক্ত রয়েছে।এই শহর এর সঙ্গে রাজ্যের  বিভিন্ন শহরের সঙ্গে বাস যোগাযোগ রয়েছে।

### রেল পরিবহন

দেওঘর শহরে দুটি রেল স্টেশন রয়েছে। এই রেল স্টেশন দুটি হল দেওঘর রেল স্টেশন ও বৈদ্যনাথধাম রেল স্টেশন। দেওঘর রেল স্টেশন দুমকা ও বৈদনাথধাম রেল স্টেশন জাসিডি সঙ্গে যুক্ত।

দেওঘর শহরের সঙ্গে রাঁচি,জামশেদপুর, কলকাতা, পাটনা, প্রভৃতি শহরের সঙ্গে রেল যোগাযোগ রয়েছে। বারাণসী দেওঘর বন্দে ভারত এক্সপ্রেস এই স্টেশন থেকে ছাড়ে। 

নিকটবর্তী অপর গুরুত্বপূর্ণ স্টেশন জসিডি। পাটনা হাওড়া বন্দে ভারত এক্সপ্রেস এই স্টেশন এ থামে । 

### বিমানবন্দর
দেওঘর শহরের বিমান যোগাযোগ সম্পন্ন হয় রাঁচি, দুর্গাপুর, কলকাতা ও পাটনা বিমানবন্দরের মাধ্যমে। ঝাড়খণ্ড সরকার দেওঘর শহরে একটি আন্তর্জাতিক বিমানবন্দর গড়ে তুলেছে।

## শিক্ষাপ্রতিষ্ঠান
## তথ্যসূত্র

বিষয়শ্রেণী:হিন্দু পবিত্র শহর
বিষয়শ্রেণী:প্রাচীন ভারতীয় নগর
বিষয়শ্রেণী:ঝাড়খণ্ড
বিষয়শ্রেণী:হিন্দু পুরাণে বর্ণিত স্থান
বিষয়শ্রেণী:হিন্দু উপাসনার স্থান
আসিত কুমার মোদি

থাম্ব|"Hats Off Actors Studio" অনুষ্ঠানে আসিত কুমার মোদি
**আসিত কুমার মোদি** (জন্ম ২৪ ডিসেম্বর ১৯৬৬), ভারতীয় টিভি প্রযোজক, নিলা টেলিফিল্ম প্রাইভেট লিমিটেডের পরিচালক ও প্রতিষ্ঠাতা। তিনি উৎপাদন জন্য পরিচিত হয় ধারাবাহিকে মত তারক মেহতা কা উল্টা চশমা, সাব খেলো সাব জিত!, ওয়াহ! ওয়াহ! ক্যায়া বাত হ্যা!, কৃষ্ণাবেন খাকরাওয়ালা, কারণেই পেয়ার মেইন টুইস্ট (টিভি সিরিজ), মেরি বিবি বিস্ময়কর ইয়ে দুনিয়া হ্যায় রঙ্গীন এবং হাম সাব এক হ্যা. আসিত কুমার মোদি এবং তার দল তারক মেহতা কা উল্টা চশমা মধ্যে ছিল প্রথম নয় নাগরিকদের ভারত কর্তৃক মনোনীত করা হবে ভারতীয় প্রধানমন্ত্রী নরেন্দ্র মোদির প্রচার করার জন্য তার ক্লিন ইন্ডিয়া ক্যাম্পেইন।

## শিক্ষা
মোদি সম্পন্ন, তার স্কুল থেকে সরদার স্বাধীনতা সংগ্রামী স্কুল, মুম্বাই ১৯৮২ সালে. তিনি গবেষণা জন্য একটি ব্যাচেলার' ডিগ্রী কমার্স থেকে শ্রী চিনাই কলেজ অফ কমার্স ও অর্থনীতি মুম্বাই ১৯৮৩থেকে ১৯৮৯.&#x5B;*[[উইকিপিডিয়া:যাচাইযোগ্যতা|<span title="The material near this tag failed verification of its source citation(s). (March 2015)">না সাইটেশন দেওয়া</span>]]*&#x5D;

## কর্মজীবন
মোদি থিয়েটারে একজন অভিনেতা হিসেবে নিজের ক্যারিয়ার শুরু করলেও পরে টেকনিশিয়ান এবং সহকারী পরিচালক হিসেবেও দায়িত্ব পালন করেন।

, সাব টিভিতে) প্রচারিত হিন্দি কমেডি তারক মেহতা কা উল্টা চশমা উপর ভিত্তি করে, গুজরাটি রসিক তারক মেহতা'এর সাপ্তাহিক কলাম "দুনিয়া নে ওন্ধা চাশমা" প্রকাশিত বাংলা পত্রিকা *চিত্রলেখা*. তিনি পরিবর্তিত শো এর গল্প জন্য একটি অধুনাতন শ্রোতা. শো জন্য চলমান হয়েছে ৭ বছর এবং সম্পন্ন ১৯৯০ পর্ব হিসেবে ২৮শে মার্চ, ২০১৬।

## পুরস্কার ও স্বীকৃতি
* ৫ম জাতীয় সম্মেলন দ্বারা সংগঠিত এইচআর ক্লাব
* ভারতীয় টেলিভিশন একাডেমি পুরস্কার
* ভারতীয় অভিনেতা
* লায়ন এর গোল্ড পুরস্কার লায়ন ' স ক্লাব মুম্বাই
* দাদাসাহেব ফালকে পুরস্কার ২০১৬ জন্য সেরা টিভি প্রযোজক

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন প্রযোজক
আউড়িয়া ইউনিয়ন

**আউড়িয়া ইউনিয়ন** বাংলাদেশের নড়াইল সদর উপজেলার একটি ইউনিয়ন। ইউনিয়নটি ১৯২৯ খ্রিঃ স্থাপিত হয়।

## ভৌগোলিক অবস্থান ও আয়তন
আউড়িয়া ইউনিয়নটি জেলা সদর থেকে ৪.০০ কিঃ মিঃ পূর্বে, নাকসী বাজারে অবস্থিত। আউড়িয়া ইউনিয়নের উত্তরে চন্ডিবরপুর ইউনিয়ন, পূর্বে লোহাগড়া উপজেলার কাশিপুর ইউনিয়ন, দক্ষিণে ভদ্রবিলা ও বাঁশগ্রাম ইউনিয়ন এবং পশ্চিমে নড়াইল পৌরসভা। এই ইউনিয়নটির আয়তন ২০.০৩ বর্গ কি.মি.।

## প্রশাসনিক এলাকা
আউড়িয়া ইউনিয়ন ছাব্বিশটি গ্রামের সমান্বয় গঠিত; এগুলো হলোঃ আউড়িয়া, বোড়াবাদুড়ীয়া, চিলগাছা রঘুনাথপুর, চৌগাছা, বাজেয়াপ্ত, ডৌয়াতলা, দত্তপাড়া, ঘোষপুর, খলিশাখালী, কমলাপুর, নাকসী, লস্করপুর, মূলদাইড়কুহোডাঙ্গা, মূলদাইড়, পশ্চিমবালিয়াডাঙ্গা, রামচন্দ্রপুর, শড়াতলা, সিমাখালী, বামনসিমাখালী, পূর্বসিমাখালী, পশ্চিমসিমাখালী, তালতলা, উত্তরবালিয়াডাঙ্গা, উত্তরবুড়িখালী, উত্তরপংকবিলা, দক্ষিণপংকবিলা।

## শিক্ষা
আউড়িয়া ইউনিয়নে মোট শিক্ষার হার: ৮০%।
আউড়িয়া ইউনিয়নে রয়েছে:
* উচ্চ মাধ্যমিক বিদ্যালয়: ৪টি,
* প্রাথমিক বিদ্যালয়: ১০টি,
* মাদ্রাসা: ১টি।

## তথ্যসূত্র

## বহিঃসংযোগ
* আউড়িয়া ইউনিয়ন - জাতীয় তথ্য বাতায়ন ।

বিষয়শ্রেণী:নড়াইল সদর উপজেলার ইউনিয়ন
মাইজপাড়া ইউনিয়ন

**মাইজপাড়া ইউনিয়ন** বাংলাদেশের নড়াইল সদর উপজেলার একটি ইউনিয়ন।

## অবস্থান ও আয়তন
মাইজপাড়া ইউনিয়ন জেলা সদর থেকে ১০ কিঃ মিঃ উত্তর পশ্চিমে অবস্থিত। মাইজপাড়া  ইউনিয়নের উত্তরে মাগুরা জেলার শালিখা উপজেলার গঙ্গারামপুর ইউনিয়ন ও নড়াইলের হবখালি ইউনিয়ন, পূর্বে হবখালি ও শাহাবাদ ইউনিয়ন, দক্ষিণে তুলারামপুর ইউনিয়ন এবং পশ্চিমে যশোর জেলার বাঘারপাড়া উপজেলার ধলগ্রাম ইউনিয়ন অবস্থিত। এর আয়তন ১৮ বর্গ কি.মি.।

## প্রশাসনিক এলাকা
গ্রামগুলো হলোঃ ধাড়িয়াঘাটা, মাগুরা, কালুখালী, কাঠালবাড়িয়া, লোকনাথপুর, দৌলতপুর, মাইজপাড়া, পোড়াডাঙ্গা, তালেশ্বর, দুর্গাপুর, হোসেনপুর, রামপুর, উড়ানী, চারিখাদা, বলরামপুর, আদমপুর, বোড়ামারা, কোদলা, তারাশী, রামেশ্বরপুর, ডহর তারাশী, কল্যাণখালী, সলুয়া, পারবলরামপুর, আতোষপাড়া।

## ইতিহাস

## শিক্ষা
মাইজপাড়া ইউনিয়নে রয়েছেঃ
* কলেজঃ ১টি,
* উচ্চ মাধ্যমিক বিদ্যালয়ঃ ৬টি,
* প্রাথমিক বিদ্যালয়ঃ ১৩টি,
* মাদ্রাসাঃ ৪টি।

## অর্থনীতি

## উল্লেখযোগ্য ব্যক্তি

## আরো দেখুন
* আফ্রা নদী 

## তথ্যসূত্র

## বহিঃসংযোগ
* মাইজপাড়া ইউনিয়ন - জাতীয় তথ্য বাতায়ন।

বিষয়শ্রেণী:নড়াইল সদর উপজেলার ইউনিয়ন
কলকাতা ট্রাম

থাম্ব|একটি ট্রামের অভ্যন্তরীণ দৃশ্য
**কলকাতা ট্রাম** ভারতের কলকাতা শহরের একটি গুরুত্বপূর্ণ পরিবহন ব্যবস্থা। এটি দেশের প্রথম ও একমাত্র পরিষেবা প্রদানকারী ট্রাম। এটি এশিয়ার প্রথম বৈদ্যুতিক ট্রাম পরিবহন ব্যবস্থা। এই ট্রাম পরিষেবা প্রথম চালু হয় ১৮৭৩ সালে। প্রথমে ঘোড়ার সাহায্যে ট্রাম চালানো হতো ; পরবর্তীকালে ১৯০২ সালে বিদ্যুতের ব্যবহার হয়। কলকাতায় ক্রমবর্ধমান ফ্লাইওভার ও রাস্তা উন্নয়নের কারণে কয়েকটি ট্রামরুট এখন বন্ধ করে দেওয়া হলেও, অবশিষ্ট রুটগুলিকে দ্রুতগতির ট্রাম পরিবহনের উপযুক্ত করে তোলা হচ্ছে। এছাড়া ট্রামকে ঘিরে কলকাতায় একটি বিশেষ পর্যটন আকর্ষণও গড়ে তোলা হয়েছে, যেটি দেশি-বিদেশি পর্যটকদের কাছে বেশ জনপ্রিয়। বর্তমান পরিচালন সংস্থা নানা কারণ দেখিয়ে ট্রাম পরিষেবা বন্ধ করে দেওয়ার চেষ্টা করলেও জনসচেতনতা ও আইনি পদক্ষেপের মাধ্যমে কলকাতার ট্রাম ব্যবস্থাকে সচল রাখার জন্য চেষ্টা করে ক্যালকাটা ট্রাম ইউজার্স অ্যাসোসিয়েশন নামে একটি অসরকারি সংস্থা।

## ইতিহাস
থাম্ব|ডান|১৮৮০-এর দশকে কলকাতার ঘোড়ায় টানা ট্রাম
১৮৭৩ সালে প্রথম আর্মেনিয়া ঘাট থেকে শিয়ালদহ পর্যন্ত ভারতীয় উপমহাদেশের প্রথম ট্রাম চালু হয়। এই যাত্রা পথের দৈর্ঘ্য ছিল ৩.৯ কিলোমিটার (২.৪ মাইল)। কিন্তু যাত্রীর অভাবে এই পরিষেবা বন্ধ হয়ে যায়। এরপর ক্যালকাটা ট্রামওয়েজ কোম্পানি নামে একটি লন্ডন ভিত্তিক কোম্পানি কলকাতায় ট্রাম পরিষেবা শুরু করে। প্রথম দিকে ঘোড়া টানা ট্রাম ব্যবহার করা হত। এই সময় ট্রাম কোম্পানিটির হাতে ১৭৭টি ট্রাম ও ১০০০ টি ঘোড়া ছিল। পরে স্টিম ইঞ্জিন ব্যবহৃত হত ট্রাম চালানোর জন্য। এই সময় ট্রাম কোম্পানির ১৯ মাইল ট্রাম লাইন ছিল। ১৯০০ সালের শুরুতে ১৪৩৫ এমএম (৪ ফুট ৮.৫ ইঞ্চি) স্ট্যান্ডার্ড গেজের ট্রাম লাইন চালু হয়। ১৯০২ সালে ট্রাম পরিষেবার বৈদ্যুতীকরন শুরু হয়; যেটি ছিল এশিয়ার প্রথম বৈদ্যুতিক ট্রাম পরিষেবা। স্বাধীনতার কিছু পরে পশ্চিমবঙ্গ সরকার ক্যালকাটা ট্রামওয়েজ কোম্পানিকে অধিগ্রহণ করে। বর্তমানে এটি ভারতের একমাত্র ট্রাম পরিষেবা।

কলকাতার ইতিহাসের ট্রাম কেন্দ্রিক দুর্ঘটনার কথা মনে ভাবলেই কবি জীবনানন্দ দাশের মৃত্যুর কথা উঠে আসে। যদিও তার মৃত্যুর ঘটনাটি দুর্ঘটনা না আত্মহত্যা তা নিয়ে আজও রহস্য বর্তমান।
থাম্ব|বিবাদী বাগ ট্রাম ডিপো

## রোলিং স্টক

* দুই-কামরা
* এক-কামরা : ২০১২ সালে এই এক কামরার ট্রাম চালু হয়। এটি দুইবগির ট্রামের থেকে অনেক দ্রুততর। কামরাটিও দীর্ঘকায়।

## ট্রাম ডিপো ও টার্মিনাল
কলকাতা ট্রাম-এর ৭টি ট্রাম ডিপো রয়েছে; এগুলো হলোঃ বেলগাছিয়া, রাজাবাজার, পার্ক স্ট্রীট, গড়িয়াহাট, টালিগঞ্জ, কালিঘাট ও খিদিরপুর। আর, টার্মিনাল রয়েছে ৯টি; এগুলো হলোঃ শ্যামবাজার, গালিফ স্ট্রীট, বিধাননগর, বালিগঞ্জ, এসপ্লানেড, বিবাদি বাগ ও হাওড়া ব্রীজ।

* রাজাবাজার ও টালিগঞ্জ: আয়তন ও ট্রামের সংখ্যায় সবচেয়ে বড় ডিপো;
* খিদিরপুর: সবচেয়ে পুরোন ডিপো;
* কালীঘাট: সবচেয়ে ছোট ডিপো;
* এসপ্ল্যানেড: সবচেয়ে বেশি রুট রয়েছে এই টার্মিনালে;
* নোনাপুকুর, শিয়ালদহ: কলকাতা ট্রামের ওয়ার্কশপ এখানে অবস্থিত। একবগির ট্রামের কাজ হয় এখানে।

## রুট

## সম্প্রসারণ
সম্প্রসারণ পরিকল্পনা অনুযায়ী শহরের রাস্তায় নামতে চলেছে এক বগির আটটি ট্রাম। আটটি ট্রামের মধ্যে দু’টি ট্রাম শীতাতপ নিয়ন্ত্রিত ।

## তথ্যসূত্র

## বহিঃসংযোগ

* সরকারি ওয়েবসাইট 
* ক্যালকাটা ট্রাম ইউজার্স অ্যাসোসিয়েশন 


বিষয়শ্রেণী:ভারতের ট্রাম পরিবহন
বিষয়শ্রেণী:ভারতে স্ট্যান্ডার্ড গেজ রেলওয়ে
বিষয়শ্রেণী:কলকাতার পরিবহন
বিষয়শ্রেণী:কলকাতার রেল পরিবহন
জলছত্র বাজার

**জলছত্র বাজার** হচ্ছে বাংলাদেশের মধুপুর উপজেলার আরণখোলা ইউনিয়নের একটি বাজার। এটি টাঙ্গাইল শহর থেকে ৫৬ কিলোমিটার উত্তর-পূর্বে এবং ময়মনসিংহ থেকে ৪৪ কিলোমিটার দক্ষিণ পশ্চিমে মধুপুর জঙ্গলের অতি সন্নিকটে অবস্থিত।

## পরিচিতি
কলা এবং আনারস বিক্রির জন্য জলছত্র বিখ্যাত। এটাই অত্র অঞ্চলের সব থেকে বড় আনারস বাজার। মধুপুর অঞ্চলের ভূমি কলা এবং আনারসের চাষের জন্য খুবই উর্বর। বাংলাদেশে মোট উৎপাদিত আনারসের ৮০% জন্মে মধুপুর উপজেলায়। এই সকল আনারস এবং কলা প্রথমে জলছত্র বাজারে আনা হয়, এখান থেকেই সারা বাংলাদেশে পাঠানো হয়। এখানকার আনারস বাংলাদেশ হতে ইউরোপে রপ্তানি করা হয়।

## চিত্রশালা

image:Pineapple market, Jalchatra, Tangail.jpg|জলছত্র বাজার
image:Pineapples taking to Jolsotro market at Modhupur.jpg|পঁচিশ মাইল এলাকা থেকে জলছত্র বাজারে আনারস আনা হচ্ছে
image:Peoples busy at pineapple market.jpg|আনারস কেনাবেচায় ব্যস্ত লোকজন


## তথ্যসূত্র

বিষয়শ্রেণী:বাংলাদেশের হাটবাজার
বিষয়শ্রেণী:টাঙ্গাইল জেলার জনবহুল স্থান
বিষয়শ্রেণী:হাটবাজার
জলে ঝাঁপ (ক্রীড়া)

**জলে ঝাঁপ** বা **ডাইভিং** হচ্ছে কোনও জলাশয় থেকে উঁচুতে অবস্থিত শক্ত কোন মঞ্চ কিংবা স্থিতিস্থাপক তক্তা (স্প্রিংবোর্ড) থেকে জলে ঝাঁপ দেওয়ার ক্রীড়া। মূলত শারীরিক কসরত দেখানোর উদ্দেশ্যে জলে ঝাঁপ দেওয়া হয়। এটি আন্তর্জাতিকভাবে স্বীকৃত একটি ক্রীড়া, যা অলিম্পিক ক্রীড়া প্রতিযোগিতার অংশবিশেষ। এছাড়াও অবসরে বিনোদনমূলক কর্মকাণ্ডে অবকাঠামোবিহীন ও প্রতিযোগিতাবিহীন অবস্থায়ও জলে ঝাঁপ দেওয়া হতে পারে।

অলিম্পিকে জলে ঝাঁপ অনুষ্ঠানটিতে অনেক দর্শক সমাগম হয়ে থাকে। শরীরকলাবিদ (জিমন্যাস্ট) ও নৃত্যশিল্পীদের চারিত্রিক বৈশিষ্ট্যের সাথে এ ক্রীড়ায় অংশগ্রহণকারী প্রতিযোগীদের আচরণের বেশ মিল রয়েছে। এর মধ্যে শক্তিমত্তা, নমনীয়তা, বিচক্ষণতা ও বায়ু ব্যবহারে সচেতনতা অন্যতম।

## ইতিহাস
সুপ্রাচীনকাল থেকে বিশ্বে অবসরগ্রহণকালীন জলে ঝাঁপ দেওয়া একটি ক্রীড়া হিসেবে বেশ জনপ্রিয়তা অর্জন করে। ১৮৮০-এর দশকে প্রথমবারের মতো আধুনিক জলে ঝাঁপ প্রতিযোগিতা ইংল্যান্ডে অনুষ্ঠিত হয়েছিল। এ ক্রীড়ার সঠিক উৎপত্তিকাল অজানা রয়ে গেছে। ১৯০৪ সালে রাল্ফ টমাসের লিখিত *সুইমিং* পুস্তকে বর্ণিত আছে যে, কমপক্ষে ১৮৬৫ সালে জলে ঝাঁপ দেওয়ার ইংরেজ প্রতিবেদন উল্লেখিত রয়েছে। ১৮৭৭ সালের ব্রিটিশ রুরাল স্পোর্টসের সংস্করণে জন হেনরি ওয়ালশ উল্লেখ করেছিলেন যে, মি. ইয়ং ১৮৭০ সালে ৫৬ ফুট নিচে ডুব দিয়েছিলেন। এতে আরও উল্লখে করা ছিল যে, এ ঘটনার ২৫ বছর পূর্বে ড্রেক নামীয় এক সাঁতারু ৫৩ ফুট গভীরে যেতে সক্ষমতা প্রদর্শন করেছিলেন।

১৮৮৩ সালে গ্রেট ব্রিটেন সুইমিং অ্যাসোসিয়েশনের (বর্তমানে - ইংলিশ অ্যামেচার সুইমিং অ্যাসোসিয়েশন) উদ্যোগে প্রথমবারের মতো প্লাঞ্জিং চ্যাম্পিয়নশিপের প্রবর্তন করে। ঐ প্রতিযোগিতাটি ১৯৩৭ সাল পর্যন্ত অনিয়মিতভাবে অনুষ্ঠিত হতো।

## শৌখিন জলে ঝাঁপ
সুয়েডীয় প্রচলিত ধারায় শৌখিন জলে ঝাঁপ (ফ্যান্সি ডাইভিং) অটো হ্যাগবর্গ এবং সি এফ মরিৎজি ক্রীড়া হিসেবে জনসমক্ষে তুলে ধরেন। তাঁরা হাইগেট পন্ডের ১০ মিটার জলে ঝাঁপ তক্তা থেকে ঝাঁপ দেওয়ার কৌশল প্রদর্শন করেন। এর ফলে ১৯০১ সালে শৌখিন ঝাঁপারু সংস্থা প্রতিষ্ঠায় প্রভূত সহায়তা করেন যা বিশ্বের প্রথম ঝাঁপারু সংগঠন ছিল। পরবর্তীকালে এ সংস্থাটি শৌখিন সাঁতারু সংস্থাটির (Amateur Swimming Association অ্যামেচার সুইমিং অ্যাসোসিয়েশনের) সাথে একীভূত হয়। ১৯০৩ সালে চ্যাম্পিয়নশিপে শৌখিন জলে ঝাঁপের আনুষ্ঠানিক অন্তর্ভূক্তি ঘটে।

## তথ্যসূত্র

## বহিঃসংযোগ

*FINA
*USA Diving
*AAU Diving
*NCAA
*USA Masters' Diving.
*NCAA Woman's Swimming and Diving
*Northern Virginia Swimming League – Diving
*FINA table of degree of difficulty (PDF)
*Hobie Billingsly
*Diving mentality
*DivingTube – The Home Of Diving Videos

বিষয়শ্রেণী:প্রতিযোগিতামূলক ডাইভিং
বিষয়শ্রেণী:ডাইভিং (অ্যাক্রোবেটিক্স)
বিষয়শ্রেণী:অ্যাকুয়াটিক্স
বিষয়শ্রেণী:গ্রীষ্মকালীন অলিম্পিকে ক্রীড়া
বিষয়শ্রেণী:ক্রীড়া
বিষয়শ্রেণী:গ্রীষ্মকালীন অলিম্পিক ক্রীড়া
বিষয়শ্রেণী:লম্ফ ক্রীড়া
কি যে করি

***কি যে করি*** হল জহিরুল হক রচিত ও পরিচালিত ১৯৭৬ সালের বাংলাদেশী বাংলা ভাষার নাট্য চলচ্চিত্র। এতে প্রধান চরিত্রে অভিনয় করেছেন রাজ্জাক, ববিতা, দারাশিকো, জুবের আলম, সুলতানা প্রমুখ। চলচ্চিত্রটিতে অভিনয় করে রাজ্জাক ২য় জাতীয় চলচ্চিত্র পুরস্কারে শ্রেষ্ঠ অভিনেতার পুরস্কার অর্জন করেন।

## কাহিনী সংক্ষেপ
বড়লোকের একমাত্র নাতনী শাহানা চৌধুরী। দাদুর উইল অনুযায়ী মৃত্যুর পর সব বিষয়-সম্পত্তির মালিক হবে সে আর তার হবু স্বামী। তাই সে ছল করে এক ফাঁসির আসামীকে বিয়ে করে যাতে তার মৃত্যুর পর সব সম্পত্তি তার দখলে আসে। কিন্তু ভাগ্যক্রমে সেই ফাঁসির আসামী বাদশাহ মুক্তি পায়। এখন সে স্বামীর দাবী নিয়ে আসে শাহানার কাছে।

## শ্রেষ্ঠাংশে

* রাজ্জাক - বাদশাহ
* ববিতা - শাহানা চৌধুরী
* দারাশিকো - রফিক চৌধুরী
* জুবের আলম - আমজাদ চৌধুরী
* নাজমুল হুদা বাচ্চু - ঈমান আলী
* শুভ্রা দে - শাহিদা চৌধুরী
* সুলতানা - মিনা
* সুফিয়া রুস্তম
* মর্জিনা
* গোলাম রফিক
* সাব্বির
* ফরিদ আহমেদ
* হাসান
* মুরাদ
* রফিক
* সিরাজুল হক মন্টু
* নোয়াব আলী
* কাজী আসাদ
* বিলকিস বারী
* শামসুল আলম
* সাদেকুর রহমান
* ওদুদ খান
* প্রশান্ত নিয়োগী

## সঙ্গীত
ছায়াছবিটির সঙ্গীত পরিচালনা করেছেন আলম খান। গীত রচনা করেছেন মুকুল চৌধুরী। গানে কণ্ঠ দিয়েছেন সাবিনা ইয়াসমিন ও মোহাম্মদ আলী সিদ্দিকী।

### গানের তালিকা

## পুরস্কার
;২য় জাতীয় চলচ্চিত্র পুরস্কার
* বিজয়ী: শ্রেষ্ঠ অভিনেতা - রাজ্জাক

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৬-এর চলচ্চিত্র
বিষয়শ্রেণী:১৯৭০-এর দশকের প্রণয়ধর্মী নাট্য চলচ্চিত্র
বিষয়শ্রেণী:আলম খান সুরারোপিত চলচ্চিত্র
বিষয়শ্রেণী:জহিরুল হক পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র